
În perioada 3-5 iunie, Facultatea de Limbi și Literaturi Străine a UB organizează online cea de-a XXII-a ediție a Conferinței internaționale anuale a Departamentului de Engleză. A în fiecare an, evenimentul științific cuprinde o secțiune dedicată lingvisticii și una dedicată literaturii și studiilor culturale. 
Și la ediția din acest an sunt invitați de marcă din străinătate. Astfel, printre conferențiari se numără prof. univ. dr. Martin Puchner, de la Harvard University; prof. univ. dr. Roger Sabin de la Central Saint Martins și University of the Arts London; prof. univ. dr. Jasmina Lukic, de la Central European University; prof. univ. dr. Jay Clayton, de la Vanderbilt University;  prof. univ. dr. Felicity Hand, de la Autonomous University of Barcelona;  prof. univ. dr. Tabea Ihsane, de la University of Zurich și University of Geneva;  prof. univ. dr. Susann Fischer de la University of Hamburg, prof. univ. dr. Mark de Vries, de la Groningen University. 

Programul integral al conferinței, precum și link-urile de conectare pot fi accesate aici (secțiunea Lingvistică) și aici (secțiunea Literatură și Studiilor Culturale). Mai multe informații despre eveniment sunt disponibile aici.
